Dit is ondanks ’n 11 jaar lange waglys by die departement ortopediese chirurgie wat op 1 495 pasiënte staan.
Een van die pasiënte wat teen groot koste al twee keer van Viljoenskroon na Bloemfontein laat kom is vir ’n heupvervangingsoperasie, moes onverrigtersake huiswaarts keer omdat die operasie telkens op die laaste nippertjie afgestel moes word. Sy is nie die enigste met wie dit gebeur het nie.
“Ons het in Junie agtergekom die noodkrag werk nie. Daar is toe reëlings getref dat die narkose-masjien noodkrag kry.” Dit is batterye in die teater.
“Daar was ’n stadium wat ons weer vir so twee weke lank begin opereer het, maar die elektrisiteit het met tye afgegaan. Ons het gedink daar was noodkrag, maar daar was net noodkrag vir die narkose-masjiene.
Op ’n vraag na die oorsaak, sê hy: “Die kragopwekker was stukkend. Hulle het dit probeer regmaak. Elke keer as die kragopwekker getoets word, veroorsaak dit dat die normale krag van die hospitaal uitgedoof word.”
Shipley sê hy en sy departement se chirurge wil al die pasiënte verskoning vir die ongerief vra.)?Mnr. Jabu Mbalula, woordvoerder van die departement van gesondheid in die Vrystaat, sê dokters is deur die departement gevra om nie te opereer voordat die probleem met die kragopwekker opgelos is nie. Die kragopwekker is modern, maar het ’n tegniese probleem. Ongesteurde kragtoevoer is egter vir die hospitaal aangekoop wat gebruik moet word in tye van kragonderbrekings.